hu hu hu hu hu hu hu hu hu hu hu hu hu de hu hu hu hu hu hu hu hu hu hu hu it hu hu hu hu hu hu hu hu hu hu hu hu en hu hu hu hu hu hu pt en hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en en en en hu hu hu hu hu hu hu hu hu hu hu hu hu hu hu hu hu hu hu en en hu hu cy hu hu hu hu hu hu hu hu hu hu en en hu en
2021. máj. 01. szombat, 16:06
A mai előírásoknak megfelelően kialakított komfort vagy kereskedelmi terek esetén az újfajta építőanyagok, a növelt fényáteresztő felületek, az utólagos nyílászáró- és szigetelés korszerűsítések, fokozott légzárások miatt a hőterhelés passzív csökkentése vagy aktív elvonása, a komfortos relatív páratartalom és a megfelelő összetételű jó levegőminőség biztosítása éppen olyan fontos feladat ma a gépészeti- illetve építészeti tervezés során, mint az eddig szokványos fűtési feladatok.
Az épületgépészeti berendezéseknek integrált módon, egyszerűen és költséghatékonyan kell biztosítani a többféle funkcionalitást, a rendszervezérlést és a többirányú felhasználói komfortot. Így kerülnek előtérbe a komplex hűtő-, fűtő és melegvízkészítő hőszivattyú rendszerek. A hőszivattyús berendezések alkalmazása ma egy szükségszerű, gazdaságos és környezettudatos döntés, így az élvonalbeli fűtéstechnikai gyártó, a holland székhelyű REMEHA gyár is folyamatos fejlesztésekkel áll elő a fenntartható megoldások terén, felhasználva a sok évtizedes gyártói tapasztalatot.
A levegő-víz hőszivattyúk nem csak kiváló fűtési alternatívát jelentenek, hanem a nyári hűtésről is gondoskodhatnak, kiváltva ezzel egy másodlagos klímarendszert is.
Ezen hűtési funkcióra fókuszálva, megemlítünk néhány gyakorlati problémát és hozzá a REMEHA gyár által kínált lehetséges megoldásokat.
Elegendő melegvíz megfelelő nyári hűtés mellett
Egy 2-csöves rendszerű levegő-víz hőszivattyú egységnél a használati melegvíz készítő és a hűtés üzem közötti váltás a jelentős hőmérséklet és nyomás kiegyenlítődések miatt hosszabb idejű üzem kieséssel, energiaveszteséggel és magasabb készülék igénybevétellel is jár.
Ennek optimális megoldása lehet, hogy a melegvíz nem azonnali igény szerint, hanem heti időprogram alapján készül el az alacsonyabb hűtési igények idején, pl. éjszaka vagy munkanap napközben és a tároló kapacitást is ennek megfelelően méretezzük. A berendezés élettartamát és a hűtési energia bevitelt tovább növelhetjük egy minimum hűtési időtartam beállításával a melegvíz üzem megkezdése előtti, és maximálhatjuk a melegvízkészítés idejét is.
Másik lehetőség, hogy a használati melegvíztárolót nyári hűtési szezonban a hőszivattyú által vezérelt kiegészítő elektromos fűtéssel és/vagy napkollektorral fűtjük, így folyamatosan rendelkezésre áll a használati melegvíz és a hűtési funkció is.
Amennyiben kazánnal kombinált hibrid hőszivattyús rendszerünk van, akkor egy váltószelepes kazánt alkalmazva télen tartalékfűtésként dolgozhatunk vele a hőszivattyú beltéri egységbe kötve. Nyáron pedig a kazán csak a használati melegvizet készíti, akár párhuzamosan a hűtési üzemű hőszivattyúval.
Hűtési- és fűtési üzem intelligens kiválasztása
Lehetőség van arra, hogy a hőszivattyúnk automatikusan kiválassza a megfelelő üzemmódot a külső hőmérsékletnek megfelelően, egy maximum fűtési határ és egy minimum hűtési határhőmérséklet beállításával, közte semleges zónával. A külső időjárás belső térben okozott csillapított hatását figyelembe lehet venni egy beállított tehetetlenségi tényezővel, azonban automatikus átálláskor az átlagolt számítás alapján választott üzemmód nem mindig találkozik a felhasználói igényekkel.
Átmeneti időszakban, több jelentősen eltérő hőterhelésű tér, változó egyéni igények esetén célszerű, ha egy külső épületfelügyelet, illetve maga a felhasználó végzi a hűtés – fűtési üzemmód váltást, az erre szolgáló gyári kontaktusra kötött eszközön keresztül. Ez akár egy referens helyiségben elhelyezett termosztát téli-nyári váltókapcsolója is lehet, de a Wifi kapcsolaton keresztüli távoli elérést biztosító eTwist vezérlőn is lehetséges a rendszer hűtési üzemre váltása.
Csak fűtő- illetve hűtő-fűtő zónák eltérő kiszolgálása
Amennyiben van olyan külsőleg vezérelt zóna, amely csak fűtési funkcióval rendelkezik (például radiátoros kör), annak hűtési üzemben blokkolni kell a működését motoros zónaszelep, váltószelep működtetésével vagy a köri szivattyú üzemének megszakításával.
4 csonkos puffertartály alkalmazása esetén szintén váltani kell alsó és felső csonkok között, hogy az előremenő vezeték hűtésben alulra, fűtésben felülre kerüljön. E célból a hőszivattyú képes egy programozható kimeneten keresztül hűtési funkció jelet szolgáltatni a különböző beavatkozók, relék, szelepek felé.
Hűtési hatékonyság és páratartalom szabályzás felülethűtésnél
A felülethűtések felszínén el kell kerülni a harmatponti hőfok kialakulását. A minimális hűtési előremenő jó megválasztásával ez nagyrészt megtehető, ám a harmatpont a levegő páratartalmától is függ. Egyik megoldás lehet a hőszivattyú előremenő vezetékére szerelt gyári érzékelő, így a készülék a harmatpont elérése esetén csökkenti a hűtési teljesítményt, emeli a felületi hőfokot. Magas páratartalom esetén azonban a kritikus felületi hőmérséklet is magas (akár 22-24 fokos felületen is megindulhat a kicsapódás), így a hűtés már nem tud megfelelő teljesítménnyel működni, a levegő meleg és párás marad. Ekkor csak megfelelő szellőztetéssel, párátlanítással növelhető a hűtés lehetősége alacsonyabb vízhőfokok mellett. Célszerű ezért egy önállóan vezérelt alacsonyhőmérsékletű hűtési kört, például fan-coilos hűtést is a lakótérben elhelyezni, mellyel a kondenzáció útján páratartalmat tudunk elvonni. További megoldás lehet egy kiegészítő direktelpárologtatós klímaberendezés is.
További információkért keresse fel http://remeha.hu/elektromos weboldalt illetve érdeklődjön a Remeha márkaképviseleteknél.
Utoljára frissítve: 2021. július 16. péntek, 08:45
Tovább a rovatban: « Jön a 100%-ban támogatott napelemes fűtéskorszerűsítési pályázat Rendhagyó installáció látható a budapesti Erzsébet téren »
Hőszivattyú technológia: kulcs az európai épületállomány megújításához
Megújuló energiákról épületgépészeknek személyesen és online
Jön a 100%-ban támogatott napelemes fűtéskorszerűsítési pályázat
Adatbázis a környezettudatos hazai épületekről
A tulajdonosok 84 százaléka tartja szükségesnek ingatlana energiahatékonysági felújítását
Új Gépész szakáruház nyílt Pécsen
A Megyeri úton nyíltg meg az új áruház. A Plan Zrt. víz-gáz-fűtés szakáruháza korábban 15 évig bérleményben működött.
Kevés energiahatékony ingatlan van Magyarországon
2016 óta 12 szintű energetikai besorolást kell alkalmazni az ingatlanok energetikai állapotára, az elmúlt évek intenzív felújítási, korszerűsítési hullámától függetlenül az ingatlanok mintegy 10 százaléka tekinthető kimagasló energiahatékonyságúnak.
VIII. Környezetbarát Nap a Weishauptnál
Szeptember 8-án már nyolcadik alkalommal került megrendezésre a Környezetbarát Nap a Weishaupt Hőtechnikai Kft. szervezésében.
Áremelkedés: kétszer akkora az építésgazdaságban, mint a fogyasztói szegmensben
Az ÉVOSZ tapasztalatai szerint megrendelői oldalról első számú üggyé a finanszírozhatóság kérdése vált.
Országos szakmai roadshow indult az építési célú közbeszerzésekről
A rendezvénysorozatot a Közbeszerzési Hatóság az ÉVOSZ-szal és a Magyar Mérnöki Kamarával közösen szervezi.
Jelen honlap kiadója a Magyar Épületgépészek Szövetsége (MÉGSZ)
Felelős szerkesztő: Bozsó Béla
Szerkesztő: Zámbori Bíró Tamás
Hirdetési vezető: Kárpáti Zoltán
A MÉGSZ székhelye: 1116 Budapest, Fehérvári út 132-144.
A MÉGSZ elérhetősége, ami rendszeresen kapcsolattartásra szolgáló elektronikus levelezési cím: megsz@megsz.hu
A szolgáltatót nyilvántartásba vevő hatóság: Baranya Megyei Bíróság PK 60.113/1990 Adószám: 19030270-2-43
A Nemzeti Média- és Hírközlési Hatóság sajtótermék nyilvántartási száma: CE/22507-5/2020
Kamarai tagság: Pécs-Baranya Kereskedelmi és Iparkamara
A tárhelyszolgáltató adatai: Integrity Kft. 1132 Budapest, Victor Hugo u. 18-22, tel.: 1/450 26 60 office@integrity.hu
ACO energetika energiahatékonyság GMBSZ Gyárfás Attila gázipari jogszabályok Innovatív technológiák klímavédelem környezetvédelem megújuló energia MMK MÉGSZ napelem napkollektor oktatás Országos Magyar Épületgépészeti Napok Siemens Testo építőipar épületenergetika
Copyright © 2022 Épületgépész. All rights reserved.